Նախ և առաջ, ՀՀ-ում ձևավորված շուկան խոշոր ներդրողների համար համեմատաբար փոքր է, այդ իսկ պատճառով, նրանց կողմից իրականացվող կապիտալի հոսքը հիմնականում թիրախավորվում է թողարկվող արտադրանքի արտահանմանը, իսկ վերջինս էլ ոչ միշտ է լիարժեքորեն համապատասխանում որակի միջազգային չափանիշներին, արտադրության տեխնիկական բնութագրիչներին: Թերևս միայն լեռնահանքային արդյունաբերության արտադրանքն է այս առումով դառնում ընդունելի, երբ հարստացված մետաղի խտանյութը արտահանվում է երկրից դուրս: